CELEX: 62019CA0720
Language: el
Date: 2020-10-21 00:00:00
Title: Υπόθεση C-720/19: Απόφαση του Δικαστηρίου (έκτο τμήμα) της 21ης Οκτωβρίου 2020 [αίτηση του Verwaltungsgericht Düsseldorf (Γερμανία) για την έκδοση προδικαστικής αποφάσεως] — GR κατά Stadt Duisburg (Προδικαστική παραπομπή – Συμφωνία Σύνδεσης ΕΟΚ-Τουρκίας – Απόφαση 1/80 – Άρθρο 7, πρώτο εδάφιο – Δικαίωμα διαμονής των μελών της οικογένειας Τούρκου εργαζομένου ενταγμένου στη νόμιμη αγορά εργασίας κράτους μέλους – Πολιτογράφηση του ενδιαφερόμενου μέλους της οικογένειας στο κράτος μέλος υποδοχής – Διατήρηση του δικαιώματος διαμονής – Κεκτημένα δικαιώματα)

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/13
            
         
      Απόφαση του Δικαστηρίου (έκτο τμήμα) της 21ης Οκτωβρίου 2020 [αίτηση του Verwaltungsgericht Düsseldorf (Γερμανία) για την έκδοση προδικαστικής αποφάσεως] — GR κατά Stadt Duisburg
      (Υπόθεση C-720/19) (1)
      
      (Προδικαστική παραπομπή - Συμφωνία Σύνδεσης ΕΟΚ-Τουρκίας - Απόφαση 1/80 - Άρθρο 7, πρώτο εδάφιο - Δικαίωμα διαμονής των μελών της οικογένειας Τούρκου εργαζομένου ενταγμένου στη νόμιμη αγορά εργασίας κράτους μέλους - Πολιτογράφηση του ενδιαφερόμενου μέλους της οικογένειας στο κράτος μέλος υποδοχής - Διατήρηση του δικαιώματος διαμονής - Κεκτημένα δικαιώματα)
      (2020/C 423/20)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Düsseldorf
      
         Διάδικοι στην υπόθεση της κύριας δίκης
      
      GR
      
         κατά
      
      Stadt Duisburg
      
         Διατακτικό
      
      Το άρθρο 7, πρώτο εδάφιο, της απόφασης 1/80 του Συμβουλίου Σύνδεσης, της 19ης Σεπτεμβρίου 1980, σχετικά με την ανάπτυξη της σύνδεσης μεταξύ της Ευρωπαϊκής Οικονομικής Κοινότητας και της Τουρκίας, έχει την έννοια ότι μέλος της οικογένειας Τούρκου εργαζομένου το οποίο έχει αποκτήσει τα δικαιώματα που προβλέπονται στη διάταξη αυτή δεν χάνει τα εν λόγω δικαιώματα όταν αποκτά την ιθαγένεια του κράτους μέλους υποδοχής με ταυτόχρονη απώλεια της προηγούμενης ιθαγένειάς του.
      
         (1)  ΕΕ C 19 της 20.01.2020.